**4. Pielikums**

*Vēstures eksperta pakalpojumu nodrošināšana projektā*

*“"Baltijas militārā mantojuma tūrisma produkta*

*paplašināšana Lietuvā un Dienvidlatvijā"*

*(Military Heritage II)”*

***Militārā mantojuma Objekta apraksta www.***[***militaryheritagetourism.info***](https://militaryheritagetourism.info/lv) ***struktūra – obligāta prasība objektu aprakstos ievērot šo struktūru:***

*I Militārā objekta apraksta struktūra*

*II Nepieciešamā informācija par vēsturiskajiem fotoattēliem*

*III Nepieciešamā informācija par kartēm*

*IV Atmiņu stāsta www.*[*militaryheritagetourism.info*](https://militaryheritagetourism.info/lv) *struktūra*

*V Galvenās tēmu grupas ar piemēriem un apraksta piemēriem katrai no tām*

***I Militārā objekta apraksta struktūra***

**1. gadījums – nelabiekārtots “savvaļas” objekts, bet ar stāstu**

|  |  |
| --- | --- |
| Apraksta piemērs | Apraksta struktūra |
| Šautuve (Schießstand)  Meklējama lielākā meža masīvā starp Ņegu, bijušo Kurzemes pieminekli (Kurland Denkmal) pie t.s. Prinča Leopolda ielas (Prinz – Leopold Straße). Nezinātājam var būt grūti atrodams objekts, tādēļ meklējumam ir ieteicams izmantot ģeogrāfiskās koordinātes.  Domājams, - Pirmā Pasaules kara vācu armijas veidota brīvdabas šautuve šaušanas treniņiem. Pirmā Pasaules kara laika kartē šajā vietā ir apzīmējums “Schießst.”. Domājams, ka tā kalpoja kā šaušanas treniņu vieta (vācu valodā “Schießstand” – šautuve). Virzienā uz Tomi (līdz Tomei) minētajā kartē ir iezīmētas vēl divas šautuvju vietas. Tomei tuvākā ir atrodama un redzama dabā.  Šautuves apkaimi klāj priežu jaunaudze, apkaimē dzīvo vilki (var atrast to fekālijas). LIDAR kartēs un dabā dienvidaustrumos no šautuves ir redzama nepārtraukta ierakumu līnija 1,5 km garumā, bet ziemeļrietumos īsu (ap 50 m garas) un pārtrauktu ierakumu līnija stiepjas līdz pat Ķeguma HES. Objekts dabā izpaužas kā aptuveni 300 m gara, taisna, ziemeļaustrumu – dienvidrietumu virzienā orientēta “eja”, ko no abām pusēm ietver līdz 2 m augsti, ar ķērpjiem un sūnām apauguši vaļņi. Augstākais valnis ir šautuves galā (3 – 4 m). Šautuvi ieskauj vienāda izmēra taisnstūrveida bedres.  Avots: ….. | Nosaukums  **Kur meklējams objekts** (ne adrese, bet viens teikums)  **Objekta (u) apraksts,** kas balstīts uz vēsturisku korektu un pārbaudītu informāciju        **Kas mūsdienās ir redzams?**  **Norādīts ticams avots** (i), no kura ņemta informācija |

Piktogrammas. Pie objekta apraksta sekos piktogrammas: Nelabiekārtots, Ceļa norāde nav, Viegli atrodams, Darba laiks nav, Apskatāms individuāli vai grupās, Gids nav pieejams u.t.t.

**2. gadījums – labiekārtots militārā mantojuma objekts**

|  |  |
| --- | --- |
| Apraksta piemērs | Apraksta struktūra |
| Kurzemes cietokšņa muzejs Zantē  Atrodas Zantes centrā.    Muzeju veidojis entuziasts un vēstures pētnieks Ilgvars Brucis.  Kurzemes cietokšņa muzejā skatāma bagātīga un saistoša ekspozīcija par Otrā pasaules karadarbību Kurzemes cietoksnī un tālākajiem latviešu karavīru likteņiem. Te apskatāma I un II Pasaules kara vēstures ekspozīcija ar novadpētnieciska un militāra rakstura priekšmetu kolekciju, YI-2 lidmašīna, bruņutransportieris, Sarkanās armijas tanks (viena no retajām vietām Latvijā, kur šāds objekts ir saglabājies) un izstaigājami restaurētie tā laika ierakumi un bunkuri. Kolekcijas veidotājs ir nozares entuziasts un vietējais novadpētnieks.  Avots: ….. | **Nosaukums**  **Kur meklējams objekts** (ne adrese, bet viens teikums) Ja muzejs atrodas vēsturiskā ēkā, viens teikums par to.  **Objekta apraksts:** kas un kā veidojis vai kā veidojies muzejs  **Kas ir redzams ekspozīcijā?**          **Norādīts ticams avots** (i), no kura ņemta informācija |

Piktogrammas. Pie objekta apraksta sekos piktogrammas: Nelabiekārtots, Ceļa norāde nav, Viegli atrodams, Darba laiks nav, Apskatāms individuāli vai grupās, Gids nav pieejams u.t.t.

**3. gadījums – Piemineklis vai pieminekļu komplekss**

|  |  |
| --- | --- |
| Apraksta piemērs | Apraksta struktūra |
| Piemiņas akmens Kurzemes cietokšņa aizstāvjiem  Atrodas A9 autoceļa malā, 0,5 km no Lestenes pagrieziena Rīgas virzienā.  Akmens (autors O. Feldbergs) uzstādīts 1991. gadā (bijušo „Rumbu” māju vietā).  Veidots, pieminot Kurzemes cietokšņa aizstāvjus, kas, izturot desmitkārtīgu padomju armijas pārspēku, ļāva ~ 300 000 latviešu kara bēgļiem emigrēt no sekojošā padomju terora  Avots: ….. | **Nosaukums**  **Kur meklējams objekts** (ne adrese, bet viens teikums)  **Objekta apraksts** – kas, kā veidojis  Kas ir apskatāms un/vai kādam vēsturiskam notikumam/personai ir veltīts  Norādīts ticams avots (i) |

Piktogrammas. Pie objekta apraksta sekos piktogrammas: Nelabiekārtots, Ceļa norāde nav, Viegli atrodams, Darba laiks nav, Apskatāms individuāli vai grupās, Gids nav pieejams u.t.t.

**Limits objektu aprakstiem vidēji ir 1300 rakstu zīmes ar atstarpēm. Atkarībā no paša objekta, rakstu zīmes var mainīties – vienam objektam var būt vairāk rakstu zīmes, citam – mazāk rakstu zīmes, atkarībā no pieejamās informācijas, u.c. faktoriem.**

**Jānorāda katra objekta sasaiste ar: vēstures posmu, notikumiem, laika līnijām Zemgalē, tēmām, stāstiem. Ja nav tēmas ar ko sasaistīt, tad ir jāidentificē un jāsagatavo jauna tēma/-s.**

***II Nepieciešamā informācija par vēsturiskajiem fotoattēliem***

Katram militāram objektam ir vēlams iegūt kādu vēsturisko fotoattēlu. Ar vēsturisko ir domāts tāds, kas ir vecāks par 1990.gadu (un kas ir vecāks par 10 – 20 gadiem).

**Katram attēlam ir jānorāda:**

1. Precīzs nosaukums – kāds notikums, kādas personas tajā ir attēlotas;

2. Gads vai laika posms;

3. Foto autors (ja ir zināms);

4. Avots (konkrēta persona, kolekcija, bibliotēka, arhīvs, muzeja krājums utml.).

5. Apstiprinājums (piem., e-pastā), ka šo fotoattēlu drīkst publicēt projekta mārketinga materiālos – [www.militaryheritagetourism.info](http://www.militaryheritagetourism.info), kartē, ceļvedī un citos materiālos un pasākumos.

***III Nepieciešamā informācija par kartēm***

Ja kā papildus materiāls tiks izmantotas kartes, nepieciešama šāda informācija par karti:

**Katrai kartei ir jānorāda:**

1. Nosaukums

2. Izdošanas gads

3. Mērogs

4. Avots (konkrēta persona, kolekcija, bibliotēka, arhīvs, muzeja krājums, cits).

5. Apstiprinājums (piem., e-pastā), ka šo karti drīkst publicēt projekta mārketinga materiālos – [www.militaryheritagetourism.info](http://www.militaryheritagetourism.info),kartē, ceļvedī un citos materiālos un pasākumos.

***IV Atmiņu stāsta*** ***www.***[***militaryheritagetourism.info***](https://militaryheritagetourism.info/lv) ***struktūra – obligāta prasība stāstu aprakstos ievērot šo struktūru***

|  |  |
| --- | --- |
| **Atmiņu stāsta nosaukums/ Short name of the story** | *Par Kalpaka pēdējo kauju pie Airītēm* |
| **Atmiņu stāsta anotācija/ Short annotation of the story**  *2-3 īsi teikumi* | *Pulkvedis Kalpaks bija cienīts cilvēks militārās aprindās un patiess patriots. Tas bija patriotisma gars un neveiksmīga sakritība, kas noveda pie viņa un vācu bataljonu liktenīgas sadursmes, kas diemžēl beidzās ar pulkveža Kalpaka nāvi.* |
| **Atmiņu stāsts/ Story** | *Skat. zemāk/ zem tabulas nākamajā lpp.* |
| **Atmiņu stāsta stāstītājs/zinātājs vai avots (vārds, vecums, ja tas ir stāstnieks/ notikuma gads / Storyteller or source of the story (name of teller and age if it is a person/year of original event)** | *Avots – grāmata “100 stāsti par Latviju”* |
| **Atmiņu stāsta pierakstītājs/ Author who wrote down the story (name,email, tel.)** | *Normunds Smaļinskis* |
| **Valsts/ Country** | *Latvija* |
| **Ģeogrāfiskā piesaiste (ja tāda ir)/  Geographical connection (approximate location, if there is)** | *Ja ir objekts ar adresi, ievietojiet adresi:*  *O. Kalpaka muzejs un piemiņas vieta "Airītes", Zirņu pagasts, Saldus novads, LV 3853*  *Ja objektam nav adreses, ievietojiet GPS:*  [*GPS Lat:56.67845 Lon:22.15532*](about:blank)  *Vai abus* |
| **Periods/ Period** | *I Neatkarības kari* |
| **Saistītie laika joslas notikumi/ Relevant time line events** | *Neatkarības karš jeb Brīvības cīņas 1918-1920* |
| **Saistītās tēmas/ Relevant themes (*tags*)** | *Oskars Kalpaks; Latvijas Pagaidu valdība; 1. atsevišķais latviešu bataljons……* |
| **Saistītie objekti/ Relevant objects** | [https://militaryheritagetourism.info/lv/poi/view/65](https://militaryheritagetourism.info/lv/poi/view/65?8)  [https://militaryheritagetourism.info/lv/poi/view/8](https://militaryheritagetourism.info/lv/poi/view/81?9)[1 https://militaryheritagetourism.info/lv/poi/view/](https://militaryheritagetourism.info/lv/poi/view/82?10)8[2](https://militaryheritagetourism.info/lv/poi/view/83?11)  [https://militaryheritagetourism.info/lv/poi/view](https://militaryheritagetourism.info/lv/poi/view/83?11)/[83 https://militaryheritagetourism.info/lv/poi/vie](https://militaryheritagetourism.info/lv/poi/view/92?12)w/92 <https://militaryheritagetourism.info/lv/poi/view/384>  <https://militaryheritagetourism>.info/lv/poi/view[/372](https://militaryheritagetourism.info/lv/poi/view/378?14)  [https://militaryheritagetourism.info/lv/poi/vi](https://militaryheritagetourism.info/lv/poi/view/378?14)e[w/378](https://militaryheritagetourism.info/lv/poi/view/384?15) |

*Paraugstāsts latviešu valodā*

*Laikabiedri raksturoja Kalpaku kā kaujās norūdītu un stipru cilvēku, kas viegli sadzīvojis ar visiem karavīru dzīves grūtumiem, tai pat laikā bijis vienkāršs un sirsnīgs, labestīgs cilvēks. No Vācijas uz Kurzemi atbraukušais ģenerālis Ridigers fon der Golcs bija pārsteigts par Kalpaka sadzīvisko vienkāršību, tai pat laikā atzina, ka pulkvedim bijis viltīgs skatiens abu tikšanās un sarunu laikā. Golcs iebilda pret latviešu spēku skaitlisko palielināšanu, ko likumsakarīgi vēlējās Kalpaks, jo vāciešiem bija savs redzējums un citi plāni attiecībā uz Kurzemi, un iespējams pat, uz visu Latviju kopumā. Savukārt Kalpakam padomā bija valstiskās neatkarības izcīnīšana un kaut sarunas bija aizvadītas saprašanās garā, abu intereses bija diametrāli pretējas.*

*1919. gada 6. martā pie Airītēm notiek traģisks notikums – nejauša apšaude starp latviešu un vācu vienībām, it kā pārpratums, kura rezultātā krīt pulkvedis Kalpaks, kapteinis Nikolajs Grundmanis, virsleitinants Pēteris Krievs un kalpakiešiem piekomandētais leitnants Hanss Johans Šrinders. Kāds pieredzējis kaujas aculiecinieks stāstīja, ka mežā gājusi vaļā īsta elles uguns, sprāgušas lielgabalu granātas, smago mīnmetēju mīnas, lidojoši ložu bari… Tāpēc par šo nejaušo apšaudi ir arī citas versijas – ka tā bijusi apzināta militāra operācija kalpakiešu spēku vājināšanai vai pat iznīcināšanai.*

*1922. gadā par brīvprātīgi saziedotiem līdzekļiem Airītēs atklāja Oskaram Kalpakam veltītu pieminekli, vēlāk tika uzcelta māja muzejam un tajā izvietoja ekspozīciju par Kalpaka bataljonu un tā cīņu gaitām. Muzejs tika atklāts 1936. gada 6. septembrī, bet pēc II Pasaules kara likvidēts. Muzejs darbu atsāka 1990. gada 11. novembrī un tagad to pārzin Latvijas Kara muzejs.*

*2006. gada 22. jūnijā, Varoņu piemiņas dienā, Rīgas Esplanādē tika atklāts piemineklis mūsu leģendārajam virsniekam. Tas tapa par tautas saziedotiem līdzekļiem un tajā iegravētas Andreja Eglīša dzejas rindas – Ko varam vēl, Tēvzeme, par sirdi vairāk dot…*

***V Galvenās TĒMU grupas ar piemēriem un apraksta piemēriem katrai no tām - obligāta prasība objektu tēmu aprakstos ievērot šo struktūru***

1. **Militāri notikumi, norises** (kaujas, cīņas, aplenkumi, Kurzemes katls, krīzes, operācijas, ofensīvas, atbrīvošanas, ieņemšanas, forsēšanas …)

*Apraksta struktūra*: **Norises laiks** (datums vai laika periods), **vieta** (norādīta konkrēta vieta vai teritorija, kurā tas notiek), **mērķis** (kas pret ko un kā, kāpēc), **notikuma īsa gaita, hronoloģija**, **aizsardzības būves** (ja bija), **rezultāts**, rezultāta **nozīme** Latvijas vai Lietuvas (vai Eiropas) vēstures kontekstā, **citi svarīgi vai interesanti fakti**. **Izmantotie avoti.** Garās versijas apjoms ½ A4 – 1 A4 lapa. Katram notikumam vēlams/ieteicams vismaz viens legāli iegūts un publiski izmantojams attēls.

2. **Militāras personas un personības** (Kalpaks, Balodis, Zāle, Bermonts…)

*Apraksta struktūra*: **Vārds/uzvārds (pseidonīms, ja ir), dzimšanas/miršanas dati**, **kur dzimis** (ja zināms), **īsa biogrāfija un hronoloģija**, **militārie nopelni (kādas kaujas vai operācijas vadījis, kādus militārus formējumus vadījis u.c.)**, **apbalvojumi**, personas **nozīme** Latvijas vai Lietuvas (vai Eiropas) militārās vēstures kontekstā, **citi svarīgi vai interesanti fakti**. **Izmantotie avoti.** Garās versijas apjoms ½ A4 – 1 A4 lapa. Par katru personu vēlams/ieteicams vismaz viens legāli iegūts un publiski izmantojams attēls.

3. **Militāri grupējumi un formējumi** (brigādes, rotas, armijas, pulki, bataljoni, partizāni, mežabrāļi, leģionāri, kurelieši, jēgeri, garnizoni, divīzijas, latvieši Krievijas impērijas sastāvā, Latviešu strēlnieki Pirmajā pasaules karā, Ziemeļu zēni, pretošanās kustība….).

*Apraksta struktūra*: **Militārā grupējuma nosaukums, izveide un pastāvēšanas laiks, lokalizācija** (vieta, kur tas bijis dislocēts, vai kur uzturējās, ja bijušas daudzas vietas, tad pieminētas būtiskākās), **simboli**  (devīze, karogs, nozīmītes, cits), **darbība (īsa hronoloģija)**, **militārie nopelni (kādas kaujās vai operācijas piedalījušies, citi veikumi,** **apbalvojumi** (ja tādi ir), militārā formējuma **nozīme** Latvijas vai Lietuvas (vai Eiropas) militārās vēstures kontekstā, **citi svarīgi vai interesanti fakti**. **Izmantotie avoti.** Garās versijas apjoms ½ A4 – 1 A4 lapa. Par katru grupējumu vēlams/ieteicams vismaz viens legāli iegūts un publiski izmantojams attēls.

4. **Politiski grupējumi, sabiedriskas u.c. veida organizācijas** (partijas,Pirmās latviešu sabiedriskās organizācijas, lielinieki, Valsts drošības komiteja, Čeka, Nacionālā padome …)

*Apraksta* *struktūra*: **Politiskā grupējuma vai organizācijas nosaukums, izveide, pastāvēšanas laiks, lokalizācija** (vieta vai teritorija, kurā tas darbojās), **īss darbības apraksts un hronoloģija** (ko darīja, ko panāca, ar kādām metodēm strādāja, cits), **metodes** ar kurām strādāja (piemēram, Čeka, VDK), **simbolika**, organizācijas **loma** Latvijas vai Lietuvas (vai Eiropas) vēstures kontekstā, **citi svarīgi vai interesanti fakti**. **Izmantotie avoti.** Garās versijas apjoms ½ A4 – 1 A4 lapa. Par katru grupējumu vēlams/ieteicams vismaz viens legāli iegūts un publiski izmantojams attēls.

**5. Politiski notikumi, režīmi un stāvokļi:** (proklamēšanas, pakti, miera noslēgšanas un miera līgumi, aukstais karš, dzelzs priekškars, bruņošanās sacensības, Atmoda …)

*Apraksta* *struktūra* : **Nosaukums vai režīms, periods vai datums,** kurā tas noticis vai pastāvējis, **vieta vai teritorija**, **īss apraksts un hronoloģija,** notikuma vai perioda **loma** Latvijas vai Lietuvas (vai Eiropas) vēstures kontekstā, **citi svarīgi vai interesanti fakti**. **Izmantotie avoti.** Garās versijas apjoms ½ A4 – 1 A4 lapa. Par katru notikumu vēlams/ieteicams vismaz viens legāli iegūts un publiski izmantojams attēls.

6. **Militāras būves, kompleksi un teritorijas, ieroči** (kaponieri, barikādes, zemnīcas, kara laika dzelzceļi, Karosta, poligoni, doti, dzoti, raķešu u.c. veida militāras bāzes, nocietinājumi, vaļņi, krasta aizsardzības baterijas, raķetes…)

*Apraksta struktūra*: **Nosaukums, laika periods, kurā tas (tie) izmantoti**, **vieta vai teritorija**, kur tie izmantoti, **īss apraksts, loma konkrētā periodā, notikumā vai plašāk (ja iespējams) -** Latvijas vai Lietuvas (vai Eiropas) vēstures kontekstā, **citi svarīgi vai interesanti fakti**. **Izmantotie avoti.** Garās versijas apjoms ½ A4 – 1 A4 lapa. Par katru vēlams/ieteicams vismaz viens legāli iegūts un publiski izmantojams attēls.

7. **Noziegumi pret cilvēkiem un cilvēci, noziedzīgi režīmi** (represijas, genocīds, okupācija, holokausts, sarkanais terors, Hitlera – Staļina pakts, koncentrācijas nometnes, totalitārais režīms …)

*Apraksta struktūra*: **Norises laiks** (datums vai laika periods), **vieta** (norādīta konkrēta vieta vai teritorija, kurā tas notiek vai ir spēkā), **nozieguma vai režīma īss apraksts un hronoloģija** (kas, kādēļ, kādā veidā, cik cilvēki represēti, nogalināti, Latvijā, Baltijā, Eiropā), **simbolika**, nozieguma **sekas** Latvijas vai Lietuvas (vai Eiropas) vēstures kontekstā, **citi svarīgi vai interesanti fakti**. **Izmantotie avoti.** Garās versijas apjoms ½ A4 – 1 A4 lapa. Par katru vēlams/ieteicams vismaz viens legāli iegūts un publiski izmantojams attēls.

8. **Apbalvojumi** (Lāčplēša kara ordenis)

*Apraksta struktūra*: **Apbalvojuma idejas autors (i), laika periods, kurā tas piešķirts, kas piešķir, par kādiem nopelniem piešķir, kam piešķirts (spilgtākie piemēri), simbolika un dizains, privilēģijas, apbalvojuma vēsturiskā loma, citi interesanti fakti. Izmantotie avoti.** Par katru vēlams/ieteicams vismaz viens legāli iegūts un publiski izmantojams attēls.

9. **Cita veida objekti**, objekti, kas “neiekļaujas” šajā klasifikācijā, tad pēc līdzības iepriekšējiem un loģikas.

*Apraksta**struktūra* **Tiek piemērota kāda no iepriekš minētiem paraugiem vai to kombinācija. Izmantotie avoti.** + Attēls.